Document ID: 32010D0725

РЕШЕНИЕ НА КОМИСИЯТА
от 26 ноември 2010 година
за изменение на приложение I към Решение 2006/766/ЕО по отношение на вписването за Чили в списъка с третите страни, от които е разрешен вносът на живи, замразени или преработени двучерупчести мекотели, бодлокожи, ципести и морски коремоноги, предназначени за консумация от човека
(нотифицирано под номер C(2010) 8259)
(текст от значение за ЕИП)
(2010/725/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 11, параграф 1 от него,
като има предвид, че:
(1)
В Регламент (ЕО) № 854/2004 се предвижда, че продукти от животински произход се внасят само от трета страна или част от трета страна, която фигурира в списък, съставен в съответствие с посочения регламент. С него също така се определят специални условия за вноса на двучерупчести мекотели, ципести, бодлокожи и морски коремоноги от трети страни.
(2)
В Регламент (ЕО) № 854/2004 се предвижда, че дадена трета страна фигурира в такива списъци само ако в нея е проведен контрол на Съюза, който потвърждава, че компетентният орган предоставя подходящите гаранции, установени в Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2). По-специално, в Регламент (ЕО) № 882/2004 се предвижда, че трети страни могат да фигурират в посочените списъци, само ако компетентните им органи предоставят подходящите гаранции по отношение на съответствието или равностойността със законовите разпоредби на Съюза или с разпоредбите относно здравето на животните.
(3)
В Решение 2006/766/ЕО на Комисията от 6 ноември 2006 г. за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (3) се изброяват тези трети страни, които отговарят на критериите, посочени в Регламент (ЕО) № 854/2004 и следователно са в състояние да гарантират, че износът на тези продукти за Съюза отговаря на санитарните условия, определени в законодателството на Съюза с цел опазване здравето на потребителите. По-конкретно, с приложение I към посоченото решение се установява списък на третите страни, от които е разрешен вносът на живи, замразени или преработени двучерупчести мекотели, бодлокожи, ципести и морски коремоноги за консумация от човека. В този списък се посочват и ограничения за такъв внос от някои трети страни.
(4)
Понастоящем Чили фигурира в списъка в приложение I към Решение 2006/766/ЕО като трета страна, от която е разрешен вносът на двучерупчести мекотели, бодлокожи, ципести и морски коремоноги, предназначени за консумация от човека, но този внос е ограничен до замразени или преработени продукти.
(5)
Резултатите от контрола на Съюза в Чили с цел оценка на съществуващата система за контрол на продукцията на двучерупчести мекотели, предназначени за износ за Съюза, като последният контрол бе извършен през 2010 г., заедно с гаранциите, предоставени от компетентния орган на Чили, сочат, че условията, приложими в посочената трета страна към охладени и почистени от вътрешности двучерупчести мекотели от семейство Pectinidae, диви или добити от производствени зони от клас „А“, предназначени за износ за Съюза, са равностойни на предвидените в съответното законодателство на Съюза. Поради това, вносът от Чили на такива двучерупчести мекотели следва да бъде разрешен.
(6)
Приложение I към Решение 2006/766/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2006/766/ЕО се изменя, както следва:
1.
Наименованието на приложение I се заменя със следното:
2.
Вписването за Чили се заменя със следното:
„CL
ЧИЛИ
Само замразени или преработени двучерупчести мекотели, бодлокожи, ципести и морски коремоноги и Pectinidae, охладени и почистени от вътрешности, диви или добити от производствени зони от клас „А“, в съответствие с точка А.3 от приложение II към Регламент (ЕО) № 854/2004.“
Член 2
Адресати на настоящото решение са държавите-членки.
Съставено в Брюксел на 26 ноември 2010 година.

Labels: 5
0
3
6
18